CELEX: 32012D0457
Language: el
Date: 2012-08-02 00:00:00
Title: Απόφαση 2012/457/ΚΕΠΠΑ του Συμβουλίου, της 2ας Αυγούστου 2012 , για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν

3.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 208/18
            
         ΑΠΌΦΑΣΗ 2012/457/ΚΕΠΠΑ ΤΟΥ ΣΥΜΒΟΥΛΊΟΥ
   της 2ας Αυγούστου 2012
   για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ (1), και ιδίως το άρθρο 23 παράγραφοι 1 και 2,
   Εκτιμώντας τα ακόλουθα:
   
               (1)
            
            
               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ.
            
         
               (2)
            
            
               Το Συμβούλιο θεωρεί ότι ορισμένα πρόσωπα θα πρέπει να διαγραφούν από τον κατάλογο των προσώπων και οντοτήτων που υπόκεινται στα περιοριστικά μέτρα του παραρτήματος ΙΙ της απόφασης 2010/413/ΚΕΠΠΑ και ότι θα πρέπει να τροποποιηθούν οι καταχωρίσεις για ορισμένες οντότητες.
            
         
               (3)
            
            
               Μετά την απόφαση της Επιτροπής του Συμβουλίου Ασφαλείας των Ηνωμένων Εθνών (ΣΑΗΕ) η οποία ελήφθη δυνάμει της απόφασης ΣΑΗΕ 1737 (2006), θα πρέπει να διαγραφούν από τον κατάλογο του παραρτήματος ΙΙ της απόφασης 2010/413/ΚΕΠΠΑ δύο πρόσωπα και μία οντότητα και να προστεθούν στον κατάλογο προσώπων και οντοτήτων που υπόκεινται σε περιοριστικά μέτρα του παραρτήματος Ι της εν λόγω απόφασης.
            
         
               (4)
            
            
               Ο κατάλογος που περιλαμβάνεται στα παραρτήματα Ι και ΙΙ της κοινής θέσης 2010/413/ΚΕΠΠΑ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα που απαριθμούνται στο παράρτημα Ι της παρούσας απόφασης διαγράφονται από τον κατάλογο που παρατίθεται στο παράρτημα ΙΙ της απόφασης 2010/413/ΚΕΠΠΑ.
   Άρθρο 2
   Στο παράρτημα ΙΙ της απόφασης 2010/413/ΚΕΠΠΑ, οι καταχωρίσεις για τις οντότητες που κατονομάζονται στο παράρτημα ΙΙ της παρούσας απόφασης αντικαθίστανται από τις καταχωρίσεις του παραρτήματος ΙΙ της παρούσας απόφασης.
   Άρθρο 3
   Τα πρόσωπα και η οντότητα που απαριθμούνται στο παράρτημα ΙΙΙ της παρούσας απόφασης διαγράφονται από τον κατάλογο του παραρτήματος ΙΙ της απόφασης 2010/413/ΚΕΠΠΑ και προστίθενται στον κατάλογο του παραρτήματος Ι της απόφασης 2010/413/ΚΕΠΠΑ, όπως τροποποιείται από τις καταχωρίσεις του παραρτήματος ΙΙΙ της παρούσας απόφασης.
   Άρθρο 4
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 2 Αυγούστου 2012.
      
         
            Για το Συμβούλιο
         
         
            Ο Πρόεδρος
         
         Α. Δ. ΜΑΥΡΟΓΙΑΝΝΗΣ
      
   
   
      (1)  ΕΕ L 195 της 27.7.2010, σ. 39.
   
      ΠΑΡΑΡΤΗΜΑ I
      
         Πρόσωπα που αναφέρονται στο άρθρο 1
      
      
                  1.
               
               
                  Dr Ahmad AZIZI
               
            
                  2.
               
               
                  Dr Ali DIVANDARI
               
            
                  3.
               
               
                  Dr Abdolnaser HEMMATI
               
            
                  4.
               
               
                  Mohammad Reza MESKARIAN
               
            
                  5.
               
               
                  Sayeed ZAVVAR
               
            
   
      ΠΑΡΑΡΤΗΜΑ II
      
         Οντότητες που αναφέρονται στο άρθρο 2
      
      
                   
               
               
                  Ονομασία
               
               
                  Στοιχεία ταυτοποίησης
               
               
                  Λόγοι
               
               
                  Ημερομηνία εγγραφής
               
            
                  1.
               
               
                  Mobin Sanjesh
               
               
                  Entry 3, No 11, 12th Street, Miremad Alley, Abbas Abad, Tehran
               
               
                  Ενέχεται στην αγορά εξοπλισμού και υλικών με άμεσες εφαρμογές στο ιρανικό πυρηνικό πρόγραμμα.
               
               
                  1.12.2011
               
            
                  2.
               
               
                  Bank Melli Iran ZAO (άλλως Mir Business Bank)
               
               
                  Number 9/1, Ulitsa Mashkova, Moscow, 130064, Russia Άλλη διεύθυνση: Mashkova st. 9/1 Moscow 105062 Russia
               
               
                  Τελεί υπό την κυριότητα της Bank Melli.
               
               
                  23.6.2008
               
            
                  3.
               
               
                  Melli Bank plc
               
               
                  London Wall, 11th floor, London EC2Y 5EA, United Kingdom
               
               
                  Ιδιοκτησία της Bank Melli
               
               
                  23.6.2008
               
            
                  4.
               
               
                  Neka Novin (άλλως Niksa Nirou)
               
               
                  Unit 7, No 12, 13th Street, Mir-Emad St, Motahary Avenue, Tehran, 15875-6653
               
               
                  Ενέχεται στην παροχή εξειδικευμένου εξοπλισμού και υλικών με άμεσες εφαρμογές στο ιρανικό πυρηνικό πρόγραμμα.
               
               
                  23.5.2011
               
            
                  5.
               
               
                  Bank Tejarat
               
               
                  
                              Ταχυδρομική διεύθυνση: P.O. Taleghani Br. 130, Taleghani Ave. P.O.Box: 11365-5416, Tehran
                           
                        
                              Τηλ: 88826690
                           
                        
                              Τέλεξ: 226641 TJTA IR.
                           
                        
                              Φαξ: 88893641
                           
                        
                              Διεύθυνση στο Διαδίκτυο: http://www.tejaratbank.ir
                           
                        
               
                  Η Bank Tejarat είναι εν μέρει κρατική τράπεζα. Έχει χρηματοδοτήσει το πυρηνικό πρόγραμμα του Ιράν. Επί παραδείγματι, το 2011, η Bank Tejarat διευκόλυνε την κίνηση δεκάδων εκατομμυρίων δολαρίων προκειμένου να βοηθήσει τις προσπάθειες που καταβάλλει ο καταχωρισμένος στον κατάλογο του ΟΗΕ Οργανισμός Ατομικής Ενέργειας του Ιράν να αποκτήσει ουρανιούχο συμπύκνωμα. Ο Οργανισμός Ατομικής Ενέργειας του Ιράν αποτελεί τον βασικό ιρανικό φορέα έρευνας και ανάπτυξης πυρηνικής τεχνολογίας και διαχειρίζεται προγράμματα παραγωγής σχάσιμων υλικών. Η Bank Tejarat έχει επίσης ιστορικό παροχής βοήθειας σε καταχωρισμένες στον κατάλογο ιρανικές τράπεζες προκειμένου να μπορέσουν να παρακάμψουν τις διεθνείς κυρώσεις, π.χ. με τη συμμετοχή της σε επιχειρηματικές δραστηριότητες στις οποίες εμπλέκονται καταχωρισμένες στον κατάλογο του ΟΗΕ εταιρείες-προπέτασμα του βιομηχανικού ομίλου Shahid Hemmat Industrial Group.
               
               
                  23.1.2012
               
            
                  6.
               
               
                  Shahid Beheshti University
               
               
                  Daneshju Blvd., Yaman St., Chamran Blvd., P.O. Box 19839-63113, Tehran, Iran
               
               
                  Υπό ιδιοκτησία ή έλεγχο του Υπουργείου Άμυνας και Επιμελητείας των Ενόπλων Δυνάμεων (MODAFL). Διεξάγει επιστημονική έρευνα σε σχέση με την ανάπτυξη πυρηνικών όπλων.
               
               
                  23.5.2011
               
            
   
      ΠΑΡΑΡΤΗΜΑ III
      
         Πρόσωπα και οντότητα που αναφέρονται στο άρθρο 3
      
      Άτομα
      
                  1.
               
               
                  Azim Aghajani (άλλη γραφή: Adhajani). Καθήκοντα: Μέλος της IRGC-Qods Force που ενεργεί υπό τη διεύθυνση του διοικητή της Qods Force, του υποστρατήγου Qasem Soleimani, ο οποίος κατονομάζεται στην απόφαση 1747 (2007) του Συμβουλίου Ασφαλείας των ΗΕ.
                  Άλλες πληροφορίες: διευκόλυνε την παραβίαση της παραγράφου 5 της απόφασης 1747 (2007) που απαγορεύει την εξαγωγή όπλων και σχετικού υλικού από το Ιράν.
                  Πρόσθετες πληροφορίες: Ιθαγένεια: Ιράν. Αριθμός διαβατηρίου: 6620505, 9003213
                  Ημερομηνία καταχώρισης ΗΕ: 18 Απριλίου 2012
               
            
                  2.
               
               
                  Ali Akbar Tabatabaei (άλλως: Sayed Akbar Tahmaesebi). Καθήκοντα: Μέλος της IRGC-Qods Force που ενεργεί υπό τη διεύθυνση του διοικητή της Qods Force, του υποστρατήγου Qasem Soleimani, ο οποίος κατονομάζεται στην απόφαση 1747 (2007) του Συμβουλίου Ασφαλείας των ΗΕ.
                  Άλλες πληροφορίες: διευκόλυνε την παραβίαση της παραγράφου 5 της απόφασης 1747 (2007) που απαγορεύει την εξαγωγή όπλων και σχετικού υλικού από το Ιράν.
                  Πρόσθετες πληροφορίες: Ιθαγένεια: Ιράν. Ημερομηνία γέννησης: 1967
                  Ημερομηνία καταχώρισης ΗΕ: 18 Απριλίου 2012
               
            Οντότητα
      
                  1.
               
               
                  Behineh Trading Co.
                  Άλλες πληροφορίες: Ιρανική εταιρεία με ενεργό ρόλο στην παράνομη μεταφορά όπλων από το Ιράν στη δυτική Αφρική που ενεργεί εξ ονόματος της the IRGC Qods Force, υπό τη διεύθυνση του υποστρατήγου Qasem Soleimani, ο οποίος κατονομάζεται στην απόφαση 1747 (2007) του Συμβουλίου Ασφαλείας των ΗΕ ως αποστολέας του φορτίου όπλων.
                  Πρόσθετες πληροφορίες: Διεύθυνση: Tavakoli Building, Opposite of 15th Alley, Emam-Jomeh Street, Tehran, Iran. Τηλέφωνο: +98 919 538 2305. Ιστότοπος: http://www.behinehco.ir
                  Ημερομηνία καταχώρισης ΗΕ: 18 Απριλίου 2012